Без асаблівых заўваг, як вынікала са справаздач начальнікаў упраўленняў адукацыі аблвыканкама Галіны Казак, спорту і турызму Яўгена Булойчыка, генеральнага дырэктара ўнітарнага прадпрыемства “Мінскаблгаз” Юрыя Кукліцкага і шэрагу іншых, на іх падведамасных аб’ектах на Мядзельшчыне работы вядуцца планамерна, без збояў, згодна з распрацаванымі графікамі. У завяршэнне абмяркоўваўся праект рэканструкцыі плошчы Леніна горада і амфітэатра. Тлумачэнні даваў дырэктар упраўлення капітальнага будаўніцтва Вілейскага раёна Аляксандр Крупскі, дзе ён першапачаткова і распрацоўваўся. Сваімі меркаваннямі па ўдасканаленні гэтага праекта, яго аптымізацыі і мастацкім афармленні вуліцы 17 Верасня таксама падзялілася загадчыца кафедры дызайн-архітэктурнага асяродку Беларускага нацыянальнага тэхналагічнага ўніверсітэта Ганна Літвінава. Падагульняючы абмеркаванне, Анатолій Ісачанка адзначыў, што ад прапанаваных архітэктурна-дызайнерскіх праектаў трэба ўзяць лепшае, а плошча Леніна, якая адыгрывае не толькі адміністрацыйную, але і культурную функцыю, у рэшце рэшт “павінна зазіхацець”…